पाएं अपने शहर की ताज़ा ख़बरें और फ्री ई-पेपरडाउनलोड करें
झाँसी से आए दो युवक जबलपुर से 11 किलो से अधिक चाँदी तथा नकद लाखों रुपए लेकर जा रहे थे। दोनों ही युवक गोंडवाना एक्सप्रेस में सवार हो रहे थे, तभी आरपीएफ की नजर पड़ी और उन्हें पकड़ लिया गया। चैक करने पर उनके पास बैग में चाँदी व नकद रुपए मिले।
आरपीएफ पोस्ट के एसआई प्रेम सिंह ने बताया कि गोंडवाना एक्सप्रेस में चैकिंग की जा रही थी, तभी दो युवक संदिग्ध दिखे। उन्हें रोककर चैक किया गया तो उनके बैग में चाँदी व नकद रुपए रखे मिले। दोनों को पोस्ट लाया गया। यहाँ उन्होंने अपने नाम आकाश अग्रवाल तथा रवि सेन दोनों निवासी झाँसी बताए। चाँदी की तौल कराने पर उनके पास 11 किलो 820 ग्राम चाँदी निकली। नकद रुपयों को गिना गया तो 3 लाख 70 हजार 9 सौ रुपए निकले।
1 हजार रुपए मिलती है मजदूरी| पूछताछ में आकाश व रवि ने बताया कि उन्हें इस काम के लिए प्रतिदिन के हिसाब से एक हजार रुपए मिलते हैं। झाँसी के व्यापारी हरि अग्रवाल का यह माल है जो वे लेकर जा रहे थे। उसी की नकद रकम है। आरपीएफ मामले की जाँच कर रही है और व्यापारी को फोन कर अपना पक्ष देने बुलाए जाने का संदेश दिया है।
दो दिन पहले आए थे शहर
पूछताछ में आकाश अग्रवाल ने बताया कि वे दोनों दो दिन पहले जबलपुर जेवरात लेकर आए थे। यहाँ पर माल की डिलीवरी देने के बाद चाँदी खरीदी और बेचे गए सामान के नकद रुपए अपने पास रख लिए थे।
एस-5 में थी बर्थ
आरपीएफ ने चैक किया तो आकाश व रवि की बर्थ एस-5 में थी। दोनों को सीट नंबर 1 व 4 अलॉट हुई थी। कोच में प्रवेश करते लेकिन उसके पहले ही वे आरपीएफ की पकड़ में आ गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn